**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-2.008 „Продуктивни инвестиции в аквакултурите“,**

**Мярка 2.2. „Продуктивни инвестиции в аквакултурите“, Програма за морско дело и рибарство 2014 - 2020 г. (ПМДР),**

**одобрени с Докладна записка № 93-10/02.01.2019 г.**

**от Ръководителя на Управляващия орган на ПМДР**

**Въпрос:**

УВАЖАЕМИ ДАМИ И ГОСПОДА,

Относно публикуваните Условия за кандидатстване към процедура за предоставяне на безвъзмездна финансова помощ с референтен №BG14MFOP001-2.008 „Продуктивни инвестиции в аквакултурите“ се интересувам допустимо ли е кандидатстването за дейности в Сектор „Рециркулационни системи”.

С уважение,

Петя Стоянова

**Отговор:**

Не. В т. 13.1. „Допустими дейности“ от Условията за кандидатстване са разписани допусимите дейности, за които се предоставя безвъзмездна финансова помощ по процедура BG14MFOP001-2.008 „Продуктивни инвестиции в аквакултурите“.

|  |
| --- |
|  |

**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-2.008 „Продуктивни инвестиции в аквакултурите“,**

**Мярка 2.2. „Продуктивни инвестиции в аквакултурите“, Програма за морско дело и рибарство 2014 - 2020 г. (ПМДР),**

**одобрени с Докладна записка № 93-9539/21.12.2018 г.**

**от Ръководителя на Управляващия орган на ПМДР**

**Въпрос 1:**

УВАЖАЕМИ ДАМИ И ГОСПОДА,

Представляваното от мен дружество "Водник" ООД, има намерение да подготви проектно предложение и да кандидатства по процедура за предоставяне на безвъзмездна финансова помощ с референтен №BG14MFOP001-2.008 „Продуктивни инвестиции в аквакултурите“. В процеса на подготовка на проекта срещаме затруднение при тълкуване на изискванията и разпоредбите на т.3 и 4 от 24. "Списък на документите, които се подават на етап кандидатстване" в насоките за кандидатстване по процедура BG14MFOP001-2.008 „Продуктивни инвестиции в аквакултурите“, отнасящи се до доказване на годишен/специфичен оборот, предоставяне на отчети и справки декларации за последните 3 години. Затруднението се изразява в обстоятелството, че проектното предложение следва да бъде подадено до 23 януари 2019г., а съгласно действащото законодателство юридическите лица имат задължение да приключват счетоводните си документи до края на месец април 2019 г. В тази връзка потенциалните доставчици, на предвиденото за доставка оборудване следва да приключат финансовата си година до месец април 2019 или нито един от потенциалните доставчици и оференти няма да са в състояние да предоставят информация за извършваната дейност през 2018г. съгласно изискванията на т.3 и 4 от 24. "Списък на документите, които се подават на етап кандидатстване". В тази връзка, Управляващия орган ще приеме ли горепосочените документи да обхващат периода за последните три приключени финансови години - 2015, 2016 и 2017, тъй-като финансова 2018 г. е все още неприключена счетоводно от потенциалните ни доставчици по проектното предложение и не биха могли да се изготвят и предоставят изискуемите от УО документи. В случай, че тълкуванието ни не е приемливо за УО моля да дадете разяснения и указания за покриване на заложените изисквания в насоките за кандидатстване.

С Уважение:

Лучия Богданов – Управител „Водник“ ООД

**Отговор:**

Да. Във връзка с разпоредбите на чл. 41 от Закона за облагане доходите на физическите лица и на чл. 92 от Закона за корпоративното подоходно облагане, Управляващия орган на ПМДР ще приеме документите, посочени в подточки 3 и 4 от т. 24. "Списък на документите, които се подават на етап кандидатстване" в Условията за кандидатстване по процедура BG14MFOP001-2.008 „Продуктивни инвестиции в аквакултурите“ да обхващат периода за последните три приключени финансови години - 2015, 2016 и 2017 г.

|  |
| --- |
|  |

**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-2.008 „Продуктивни инвестиции в аквакултурите“,**

**Мярка 2.2. „Продуктивни инвестиции в аквакултурите“, Програма за морско дело и рибарство 2014 - 2020 г. (ПМДР),**

**одобрени с Докладна записка № 93-9464/19.12.2018 г.**

**от Ръководителя на Управляващия орган на ПМДР**

**Въпрос 1:**

Здравейте,

Във връзка с кандидатстването ни по процедура BG14MFOP001-2.008 „Продуктивни инвестиции в аквакултурите“, Мярка 2.2. „Продуктивни инвестиции в аквакултурите“, молим за отговор на следния въпрос:

Приходите от спортен риболов, считат ли се за приход от аквакултури, съответно да се отнесат към общия оборот, доказващ основната дейност на дружеството, бъдещ бенефициент по Мярка 2.2. „Продуктивни инвестиции в аквакултурите“, където е заложено като дейност риболовният туризъм в рибовъдните ферми.

Предварително благодарим!

Поздрави/Best regards

Владимир Йолов

Екуиъс ООД

гр.Шумен

М:0897272204

Т:054/913912

Здравейте,

В допълнение към предходния и-мейл, искаме да разширим обхвата на питането, а именно: под приходи от любителски риболов имаме в предвид приходи от организирани мероприятия (състезания) по любителски риболов в обекта на бъдещия бенефициент по програмата.

Предварително благодарим!

Поздрави/Best regards

Владимир Йолов

Екуиъс ООД

гр.Шумен

М:0897272204

Т:054/913912

**Отговор:**

Да. Приходи от любителски риболов, в т. ч. и от провеждане на състезания в обект, регистриран по чл. 25 от Закона за рибарството и аквакултурите (ЗРА) се считат за приход от аквакултури. По същество индивидуалният любителски риболов и провеждането на състезания по любителски риболов са един и същ режим за риболов.

|  |
| --- |
|  |
| **Въпрос 2:** |

Здравейте,

Във връзка с правилното определяне на категорията на кандидатите в процедура BG14MFOP001-2.008 „Продуктивни инвестиции в аквакултурите“, Мярка 2.2. „Продуктивни инвестиции в аквакултурите“, и с цел коректно попълване на декларацията за обстоятелствата по чл.3 и чл.4 от ЗМСП молим за вашето разяснение по следните въпроси:

1. При изследване на въпроса за наличие на свързано предприятие, чрез ФЛ или група от ФЛ, които действат съвместно, под условието „извършват своята дейност или част нея“ под дейност се има предвид:

А) Вписаният предмет на дейност в ТР/Булстат или

Б) Основната икономическа дейност по КИД.

2. Налице ли е свързаност или партньорство между Предприятие А и Предприятие Б, ако Предприятие А е ООД, а Предприятие Б е ЕТ и физическото лице, а не едноличният търговец притежава 50% от капитала, съответно половината от гласовете в ОС на предприятие А и е негов управител. Предприятие А осъществява основна икономическа дейност – Развъждане и отглеждане на риба и др.водни организми в сладководни басейни, а Предприятие Б е с основна икономическа дейност „Търговия на дребно с книги и канцеларски материали“.

3. Налице ли е свързаност или партньорство между Предприятие А и Предприятие Б, ако Предприятие А е ООД, а предприятие Б е ФЛ – регистрирано като земеделски производител и ФЛ притежава 50% от капитала, съответно половината от гласовете в ОС на Предприятие А и е негов управител. Предприятие А осъществява основна икономическа дейност – Развъждане и отглеждане на риба и др.водни организми в сладководни басейни, а Предприятие Б: Отглеждане на лозови, овощни и други трайни насаждения.

4. Налице ли е свързаност между Предприятие А и Предприятие Б, ако Предприятие А е собственост на физическите лица Х и У с по 50% дяла от капитала и физическото лице Y е едноличен собственик на капитала на Предприятие Б и управител на предприятие А и на Предприятие Б. Предприятие А осъществява основна икономическа дейност – Развъждане и отглеждане на риба и др.водни организми в сладководни басейни, а Предприе Б осъществява основна икономическа дейност Дейност на рекламни агенции.

5. Налице ли е свързаност между Предприятие А и Предприятие Б, ако Предприятие А е собственост на физическите лица Х и У с по 50% дяла от капитала и физическото лице Y притежава 60% от капитала на Предприятие Б, и управител на предприятие А. Предприятие А осъществява основна икономическа дейност – Развъждане и отглеждане на риба и др.водни организми в сладководни басейни, а Предприе Б не осъществява икономическа дейност.

Предварително благодарим!

Поздрави/Best regards

Владимир Йолов

Екуиъс ООД

гр.Шумен

М:0897272204

Т:054/913912

**Отговор:**

За да е налице свързаност между две предприятия чрез физическо лице или група от физически лица, които действат съвместно е необходимо кумулативно да са изпълнени две условия:

1/двете предприятия да осъществяват което и да е отношение по смисъла на чл. 4, ал. 5 от ЗМСП; и

2/ въпросните предприятия да извършват своята дейност или част от нея на същия съответен пазар или вертикално свързани пазари.

Физическото лице е предприятие по смисъла на пар. 1, т. 1 от Допълнителната разпоредба на ЗМСП, ако извършва стопанска дейност, независимо от собствеността, правната и организационната си форма.

В случай че са налице тези условия в посочените от Вас примери, ще бъде налице свързаност по смисъла на чл. 4 от ЗМСП.

Въз основа на изложената в запитването Ви информация следва да се има предвид, че съгласно чл. 4  от Закона за малките и средните предприятия (ЗМСП), в първия и втория пример е налице свързаност.

На базата на предоставената информация, би следвало да се счита, че във третия и четвъртия пример предприятия А и Б са независими предприятия.

Следва да имате предвид, че в процеса на оценка на комисията  ще извърши пълна проверка на статуса на предприятието на основата на пълната документация по проекта.

|  |
| --- |
|  |
| **Въпрос 3:** |

Здравейте,

Във връзка с кандидатстването ни по процедура BG14MFOP001-2.008 „Продуктивни инвестиции в аквакултурите“, Мярка 2.2. „Продуктивни инвестиции в аквакултурите“, молим за отговор на следните въпроси:

Въпрос1

За направените предварителни разходи, съгласно Условията за кандидатстване по т.14.1.2.2. , необходимо ли е във формуляра за кандидатстване кандидатът да приложи към 2 независими, съпоставими оферти посочените изисквания:

1. Списък на договорите с предмет идентичен или сходен с посочената в офертата доставка, услуга или строителство, придружен с референция за добро изпълнение и

2. Специфичен оборот, доказващ се със справка-декларация, придружена от ГФО за последните три приключили финансови години

за двамата оференти, или само за оферента, с който е сключен договор?

Въпрос 2

Във връзка с повишаване на икономическия ефект от рибопроизводството в рибовъдната ферма е планувано изграждането във водната площ на язовира басейн-тип мрежено заграждение за интензивно отглеждане на шаран. Тъй като ситуирането на този басейн е в плитката зона на язовира е предвидено продълбочаване за постигане на оптимална дълбочина за култивиране на този вид.

Разрешено ли е финансиране по програмата на такъв вид дейности.

Поздрави/Best regards

Владимир Йолов

Екуиъс ООД

гр.Шумен

М:0897272204

Т:054/913912

**Отговор:**

**1.** В т.14.1.2.2 от Условията за кандидатстване по процедура за подбор на проекти BG14MFOP001-2.008 „Продуктивни инвестиции в аквакултурите“, Мярка 2.2. „Продуктивни инвестиции в аквакултурите“, Програма за морско дело и рибарство 2014 - 2020 г. е разписано следното:

„**Оферентите трябва да отговарят на следните две кумулативни условия**:

- предметът на дейност на оферента да е идентичен или сходен с посочената в офертата доставка, услуга или строителство. Това изискване се доказва от оферента със списък на договорите с предмет идентичен или сходен с посочената в офертата доставка, услуга или строителство, съдържащ минимум следната информация: дата, страни, предмет, стойност на договора/ите. Списъкът следва да е подписан от лицето, представляващо по закон оферента и да е придружен с препоръки/референции за добро изпълнение;

- годишният оборот, който се отнася до предмета на поръчката (специфичен оборот) през някоя от предходните три приключили финансови години, в зависимост от датата на която оферентът е учреден или започнал дейността си, да е равен или по-голям от стойността на поръчката или на съответната обособена позиция, в случай че процедурата е с обособени позиции. Изискването за специфичен оборот се доказва от оферента със справка – декларация, подписана от счетоводителя и лицето представляващо по закон оферента. Справката трябва да е придружена от Отчет за приходите и разходите за последните три приключили финансови години, в зависимост от датата на която оферентът е учреден или е започнал дейността си, и годишни финансови отчети. Ако годишните финансови отчети и отчетите за приходите и разходите са публично обявени, се извършва справка в съответния регистър.“

От гореизложеното ясно се вижда, че изискванията към оферентите за направените предварителни разходи се отнасят и за двамата оференти, а не само за този, с който е сключен договор. В този смисъл по-горе цитираните документи следва да бъдат приложени и към двете независими оферти, приложени във формуляра за кандидатстване.

**2.** В т. 13.1. Допустими дейности от Условията за кандидатстване са посочени допустимите дейности по процедурата. Следва да се има предвид, че в областта на аквакултурите, и по-специално в рибовъдството, няма термин/понятие: „басейн-тип мрежено заграждение за интензивно отглеждане на шаран.“, съответно няма и такова съоръжение.